**projektas**

**reg. Nr. T-120**

**2.darbotvarkės klausimas**

**Pasvalio rajono savivaldybės taryba**

**Sprendimas**

**Dėl PASVALIO RAJONO SAVIVALDYBĖS tarybos 2019 m. balandžio 30 d. sprendimo Nr. t1-68 „Dėl pasvalio rajono savivaldybės tarybos komitetų sudarymo“ pakeitimo**

2019 m. gegužės d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 14 straipsnio 1 ir 2 dalimis, 16 straipsnio 2 dalies 6 punktu, 18 straipsnio 1 dalimi, Pasvalio rajono savivaldybės tarybos veiklos reglamento, patvirtinto Pasvalio rajono savivaldybės tarybos 2009 m. gegužės 13 d. sprendimu Nr. T1-86 „Dėl Pasvalio rajono savivaldybės tarybos reglamento patvirtinimo“ (Pasvalio rajono savivaldybės tarybos 2015 m. rugpjūčio 27 d. sprendimo Nr. T1-93 redakcija) (su visais aktualiais pakeitimais), 63 punktu, Pasvalio rajono savivaldybės taryba nusprendžia

pakeisti Pasvalio rajono savivaldybės tarybos 2019 m. balandžio 30 d. sprendimo Nr. T1-68 „Dėl Pasvalio rajono savivaldybės tarybos komitetų sudarymo“ 2 punktą ir jį išdėstyti taip:

„**2. Švietimo, kultūros ir sporto komitetą iš 6 (šešių) narių**:

2.1. Rasa Andžiuvienė;

2.2. Jūratė Jovaišienė;

2.3. Rimvydas Mitkus;

2.4. Algirdas Mulevičius;

2.5. Jurgita Vaitiekūnienė;

2.6. Gediminas Žardeckas.“

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Tarybos sekretorė

Edita Aleksandravičienė

2019-05-28

Suderinta DVS Nr. RTS-136

Pasvalio rajono savivaldybės tarybai

**AIŠKINAMASIS RAŠTAS**

DĖL **PASVALIO RAJONO SAVIVALDYBĖS tarybos 2015 m. balandžio 29 d. sprendimo Nr. t1-10 „Dėl pasvalio rajono savivaldybės tarybos komitetų sudarymo“ pakeitimo**

2019-05-28

Pasvalys

**1. Problemos esmė.**

Vietos savivaldos įstatymo 14 straipsnio 1 dalyje nustatyta, kad „Savivaldybės tarybos komitetai sudaromi savivaldybės tarybai teikiamiems klausimams preliminariai nagrinėti ir išvadoms bei pasiūlymams teikti, kontroliuoti, kaip laikomasi įstatymų ir vykdomi savivaldybės tarybos, mero sprendimai“; 2 dalyje – „Komitetai sudaromi ne mažiau kaip iš 3 tarybos narių savivaldybės tarybos sprendimu. Komitetų ir jų narių skaičių, komitetų įgaliojimus, išskyrus Kontrolės komitetą, nustato savivaldybės taryba“ bei 23 straipsnio 2 p nustato pareigą „būti vieno (be Kontrolės komiteto) komiteto nariu“.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Sprendimo projektas parengtas vadovaujantis Lietuvos Respublikos savivaldybių tarybų rinkimų įstatymo 88 straipsnio 1 dalies 1, 2 punktais ir 89 straipsnio 1 dalimi, Vyriausiosios rinkimų komisijos 2019 m. gegužės 2 d. sprendimu Nr. Sp-247 „Dėl Anykščių rajono, Joniškio rajono, Jurbarko rajono, Kalvarijos, Kazlų Rūdos, Pasvalio rajono, Prienų rajono, Radviliškio rajono, Raseinių rajono, Šiaulių rajono, Šilalės rajono ir Vilkaviškio rajono savivaldybių tarybų narių įgaliojimų nutrūkimo prieš terminą ir šių savivaldybių tarybų narių mandatų naujiems savivaldybių tarybų nariams pripažinimo“. Atsistatydinus Savivaldybės tarybos nariui Pauliui Petkevičiui ir Savivaldybės taryboje atsiradus laisvai vietai, Savivaldybės tarybos nariu tampa kandidatų sąraše, pagal kurį buvo išrinktas nebesantis tarybos nariu, pirmasis Savivaldybės tarybos nario mandato negavęs kandidatas – Rasa Andžiuvienė. Taip pat Savivaldybės tarybos nario pareigas pradeda eiti naujos 2019-2023 metų kadencijos Savivaldybės tarybos narė Jūratė Jovaišienė.

Atsižvelgiant į tai, Savivaldybės tarybai teikiamas sprendimo projektas, kuriuo keičiamas 2019 m. balandžio 30 d. sprendimo Nr. T1-68 „Dėl Pasvalio rajono savivaldybės tarybos komitetų sudarymo“ 2 punktas išdėstant jį taip:

„**2. Švietimo, kultūros ir sporto komitetą iš 6 (šešių) narių**:

**2.1. Rasa Andžiuvienė;**

**2.2. Jūratė Jovaišienė;**

2.3. Rimvydas Mitkus;

2.4. Algirdas Mulevičius;

2.5. Jurgita Vaitiekūnienė;

2.6. Gediminas Žardeckas.

Parengtas sprendimo projektas neprieštarauja galiojantiems teisės aktams.

Priimtas sprendimo projektas įtakos korupcijai neturės.

**3. Skaičiavimai, išlaidų sąmatos, finansavimo šaltiniai.**

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai**, **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nereikia.

**6. Sprendimo projekto iniciatoriai.**

Savivaldybės meras Gintautas Gegužinskas.

**7. Sprendimo projekto rengimo metu gauti specialistų vertinimai ir išvados.**

Pritarta sprendimo projektui.

Tarybos sekretorė Edita Aleksandravičienė